ОТЧЕТ ЗА ДЕЙНОСТТА

Народно читалище„Съгласие-1902“ с.Дългач, община Търговище

през 2019 г.

Читалищата имат своята мисия като пазители и разпространители на българската култура, съчетавайки традиционни, утвърдени и популярни дейности.

А именно задоволяване потребностите на общността в селото ни, запазване на обичаите, традициите, разширяване знанията на хората и приобщаването им към обществения живот.

В своята дейност читалищното настоятелство се постара да привлече широк кръг различни по възраст социален статус, принадлежност и интереси представители на общността. Ролята и работата на читалището е и бъдеще да продължи да бъде в полза на хората от селото, да стимулира тяхното участие в инициативи и дейности.

- традиционни празници, чествания на годишнини, тържества, библиотечна дейност;

- издирване, съхраняване и разпространяване на местни празници и обичай;

- създаване на по-добри условия за общуване и привличане на млади хора живеещи в селото;

Дейността на библиотеката е съобразена с интересите и нуждите на населението,чрез различни форми на културно масова работа:

- осигуряване на достъп до интернет - материали свързани с учебния процес на деца, материали свързани с исторически дати и събития,материали свързани със земеделието.

- възпитаване на интерес и култура за четене на книги:

„Запознай се с книжките“ - организирани посещения на децата от ЦДГ

Включени сме в програмата „ Глоб@лни библиотеки България” и наша основна

задача бе библиотеката да бъде:

- мост за общуване между представители на различни професии, социални групи, етноси;

- обществени информационни центрове, които помагат на гражданите

- места за учене през целия живот, където хората от всички възрасти усвояват знания и умения, развиват дух на предприемачество и повишават самочувствието си;

- институт за културна идентичност, които насърчават творческия потенциал и съхраняват местните традиции и обичай;

- партньори в образованието на деца, ученици и студенти.

Програмата осигурява бързия и лесен достъп до информация:

- за работа и започване на собствен бизнес;

- за законодателство, което се отнася до тяхното ежедневие;

- за здравното, социално и пенсионно осигуряване;

- за теми и възможности, свързани с културния живот;

- за ползване на електронни услуги;

- за източници подпомагащи ученето.

- тематични витрини и чествания :

- живота и дейността на Христо Ботев;

- Библиотечен фонд - 6500 бр.

- 1 бр. дарени библиотечни единици

- 2 бр. дарени периодични издания- в-к Знаме, в-к Търговищки новини.

- Срещи – разговори с представители от Асоциация „Ная” домашно насилие над деца и работа с бременни жини по техни проекти

- Среща –разговор на тема „Билкосъбиране и билколечение“

- Ден на Европа и Ден на победата

- 24-ти май - Ден на славянската писмености култура;

- 6-ти септември - Съединението на България;

- 22-ри септември - Независимостта на България;

- Ден на народните будители:

Културно -масовата дейност на читалището бе свързана с отбелязване на годишнини, национални и народни празници.

Организирахме 8 март с жените от селото.

/ мероприятие по сценарии с викторина и гатанки/

Към читалището работи женски клуб с, които възобновихме тъкаческия занаят и провеждаме множество срещи –разговори и разработваме продукти .

Работа с жените за разработване на изделия по техни предложения по разработване на схеми направени на компютър.

Тази година участвахме с изложба от материали от тъкачество и плетени изделия в традиционния пролетен панаир Търговище.

Участие с изложба в Национален фолклорен фестивал гр. Бяла.

През лятната ваканция : Конкурс за най –много прочетени книги,които приключи с детско тържество - посветено на обявения конкурс за най-много прочетени книги с награди за най-добрите читатели

”Честит празник мила мамо” съвместно с ЦДГ и жените

/изложба от изделия по предложение на жените/

”Вече знаем буквите” – тържество с децата от предучилищната група и други деца от детската градина пред родителите

Поднесохме цветя пред войнишкия паметник с кратка програма от деца.

1 юни – детско тържество посветено на деня на детето в двора на детската градина

„Весело лято” бе озаглавена лятната ни работа с децата

свързана с издирване,събиране и съхранение на българските , песни, традиции и обичай.

Много добра е съвместната ни работа с ОУ „П.Хилендарски“ към МОН кръжок „В чудния свят на технологиите”.

- Детско тържество в читалищния салон „Пътешествие с кораба Щастливо детство”общоселско.

Имаме Детска Фолклорна група, с която работим и участва в месни изяви, а когато имаме финансова възможност участва и на общински и национални фестивали ,тази година:

- участие на 1 март –мероприятие организирано от Община Търговище

- участие в „Мисионис пее и танцува” национален детско юношески фестивал

- участие в конкурс „Букет”

- участие в манифестация на 24май с децата

- участие във фестивал „Сребърни пафти”с.Острец

- участие в тържества на НЧ” Просвета-1907” с.Надарево.

Към читалището работим с детски кръжок „Сръчни като мама” изработване на изделия от мъниста.

- Срещи разговори за „Домашно насилие” съвместно с Асоциация „Ная” по техни проекти.

- Среща разговор с жените на тема „Моето минало” и други теми по тяхно желание

„ Весела нова година” Програма с децата за нова година в ДГ .

Работихме много добре с ЦДГ - с мултимедия им пускахме приказки.

Участия в обучения:

Участие в организираните обучения и семинари от ОЧС , Клуб на НСО – гр.Търговище

Участие в Национален форум по „Глобални библиотеки-България

Административни дейности: проведени 7 заседания на Читалищното настоятелство, и 1 отчетно изборно събрание.

Ежемесечни административни дейности - внасяне на осигуровки, уведомление в НАП, месечни отчети за общината, приемане годишни програми за развитието на читалището, разходи за проведените мероприятия.

Участие в месечни сбирки на ОЧС.

Материална база: Сградата е предоставена с Договор за безвъзмездно ползване върху общински нежилищен имот от 31.08.1993 година.

В заключение, благодарим на всички колеги, ползватели, поддръжници на читалището,които ни оказваха съдействие и бяха наши партньори при реализация на различни инициативи през 2019 година.

НЧ „Съгласие-1902“ село Дългач, община Търговище